Diari Oficial de la Generalitat Valenciana


Sumari del DOGV 4247, del 13-05-2002 (2002/4757)

ORDE de 2 de maig de 2002, de la Conselleria d'Economia, Hisenda i Ocupació, per la qual es modifica l'Orde de 19 de novembre de 1999, de la Conselleria d'Economia i Hisenda, de delegació de firma i de competències en determinades matèries respectivament, en altres òrgans de la conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/05/02/(1)/dof/vci/html**

### Dades del document

Número de DOGV
:   4247

Data del DOGV
:   13-05-2002

Secció del DOGV
:   I. DISPOSICIONS GENERALS

Número del document
:   2002/4757


Data del document
:   02-05-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * delegació de poders

ORDE de 2 de maig de 2002, de la Conselleria d'Economia, Hisenda i Ocupació, per la qual es modifica l'Orde de 19 de novembre de 1999, de la Conselleria d'Economia i Hisenda, de delegació de firma i de competències en determinades matèries respectivament, en altres òrgans de la conselleria. [2002/X4757]
  
El nou Reglament General de la Llei de Contractes de les Administracions Públiques, aprovat pel Reial Decret 1.098/2001, de 12 d'octubre (BOE núm. 257 de 26.10.2001), estableix en l'últim paràgraf de l'apartat 1 de l'article 4 que la delegació de competències de l'exercici de les facultats contractuals no comportarà l'aprovació de la despesa, llevat que s'hi incloga de forma expressa.
  
D'altra banda, i d'acord amb el que estableix el Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, els ingressos tributaris recaptats per les Oficines Liquidadores s'han de comptabilitzar pel seu import brut, i els pagaments d'honoraris d'aquestes oficines es faran a càrrec del crèdit corresponent del pressupost de despeses. En conseqüència, els titulars de les Oficines Liquidadores meriten retribucions per gestió i liquidació dels Impostos sobre Transmissions Patrimonials i Actes Jurídics Documentats, i sobre Successions i Donacions; i resulta convenient descentralitzar el procediment de retribució als dits titulars d'Oficines Liquidadores, compaginant-lo amb l'estricte compliment de la nostra Llei d'Hisenda Pública.
  
A la vista de la normativa mencionada i de l'estructura orgànica i del règim funcional de la Conselleria d'Economia, Hisenda i Ocupació establida mitjançant Decret 90/2001, de 22 de maig, del Govern Valencià, a fi d'aconseguir una major agilitat i eficàcia en la tramitació dels expedients que redunde a millorar la qualitat en la prestació dels serveis i funcions que té assignades, es considera convenient atorgar una major precisió a determinades delegacions de facultats.
  
Fent ús de les atribucions conferides en l'article 68 de la Llei 5/1983, de Govern Valencià, modificada per Llei 1/2002, de 26 de febrer, de la Generalitat Valenciana, i d'acord amb el que estableix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,
  
ORDENE
  
Article únic
  
S'afegeixen els articles 2.5, 4.3 i l'article 5 lletra l), i es modifiquen els articles 2.1, lletra d) i 5, lletra h) de l'Ordre de 19 de novembre de 1999, de la Conselleria d'Economia i Hisenda, de delegació de firma i de competències en determinades matèries en altres òrgans de la conselleria, que queden redactats en els termes següents:
  
?(Article 2. De les delegacions en matèria de Gestió Econòmica i Contractació
  
2.1 Delegar en la Secretaria General de la conselleria les atribucions següents:
  
d) La facultat d'autoritzar i disposar les despeses de tots els programes de la conselleria, fins al límit màxim establit per als contractes menors i l'ordenació de pagaments corresponent, a excepció de les compreses en l'apartat h) de l'article 5 i en l'article 4.3 de la present ordre.
  
2.5 Les delegacions de competències en matèria de contractació compreses en el present article, comporten expressament la delegació en l'òrgan respectiu per a l'aprovació de la despesa corresponent, a efectes del que preceptua l'últim paràgraf de l'article 4.1 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques (BOE núm. 257 de 26.10.2001).
  
Article 4. De les delegacions en matèria de gestió tributària i reembors de garanties.
  
4.3 Delegar en els directors territorials d'aquesta conselleria, en relació amb els honoraris meritats pels titulars de les Oficines Liquidadores de Districte Hipotecari, les facultats d'autorització i disposició de la despesa, de reconeixement de l'obligació i d'ordenació de pagaments corresponent, siga quin siga el seu import, i la firma dels documents comptables de despesa pertinents.
  
Article 5. De la delegació en matèria de patrimoni de la Generalitat Valenciana
  
h) L'exercici de les facultats ordinàries en matèria de contractació administrativa, en els contractes d'assistència per a redacció de projectes i direcció d'obres i en els contractes d'obres ?excepte tots els relatius a immobles adscrits a aquesta Conselleria d'Economia, Hisenda i Ocupació, sense perjudici del que disposa l'article 63 de la Llei 3/1986, de Patrimoni de la Generalitat Valenciana?, quan la quantia de la despesa no excedisca respectivament dels imports establits per al procediment negociat; i fins a la fase prèvia a l'adjudicació, amb la mateixa excepció respecte a les assistències mencionades i contractes d'obres relatives a immobles adscrits a aquesta conselleria, en la resta de supòsits.
  
l) Les delegacions de competències en matèria de contractació compreses en el present article, comporten expressament la delegació en l'òrgan respectiu per a l'aprovació de la despesa corresponent, a efectes del que preceptua l'últim paràgraf de l'article 4.1 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques (BOE núm. 257 de 26-10-2001)?.
  
DISPOSICIÓ DEROGATÒRIA
  
Queden derogades les normes d'igual o inferior rang que s'oposen al que estableix la present ordre, en especial l'Ordre de la Conselleria d'Economia, Hisenda i Ocupació de 26 de febrer de 2002 (DOGV número 4208, de 12 de març de 2002).
  
DISPOSICIÓ FINAL
  
La present ordre entrarà en vigor el dia de la publicació en el Diari Oficial de la Generalitat Valenciana.
  
València, 2 de maig de 2002
  
El conseller d'Economia, Hisenda i Ocupació,


Còpia Permalink ELI